ฟ้าประกอบ รักเกียรติยิม

ฟ้าประกอบ รักเกียรติยิม ชื่อจริงว่า ประหยัด ไสวงาม เป็นชาวจังหวัดขอนแก่น เกิดเมื่อ 7 สิงหาคม พ.ศ. 2518 สถิติการชก  55 ครั้ง ชนะ 51 (น็อค 34) แพ้ 4

ประวัติ 
ฟ้าประกอบเริ่มต้นจากการชกมวยไทยตามเวทีมวยแถวบ้านเกิดในชื่อ ก้องอีสาน ศิษย์กุดเชือก แต่ส่วนใหญ่แล้วชกแพ้มากกว่าชนะ ฟ้าประกอบจึงเลิกชกแล้วเดินทางมาทำงานเป็นช่างเฟอร์นิเจอร์กับพี่ชายในกรุงเทพฯเมื่อ พ.ศ. 2534 แต่เหมือนโชคชะตาลิขิตให้เป็นนักมวย ที่ทำงานในกรุงเทพฯของเขาอยู่ใกล้กับค่ายศิษย์กวนอิมของธวัชชัย เลิศธนากุลวัฒน์ เพื่อนๆจึงชวนฟ้าประกอบให้ลองเข้าไปซ้อมมวยในค่ายนั้น อรชุนน้อย ฮ.มหาชัย เทรนเนอร์ของค่ายศิษย์กวนอิมเห็นหน่วยก้านของฟ้าประกอบแล้วชอบใจจึงชักชวนให้เขาขึ้นชกมวยในชื่อใหม่ว่า ฟ้าประกอบ ศิษย์กวนอิม ตามชื่ออดีตนักมวยไทยชื่อดังชาวขอนแก่น ฟ้าประกอบ สิงห์สามเหลี่ยม

ฟ้าประกอบซ้อมมวยอยู่ไม่นาน ก็ได้ขึ้นชกมวยสากลที่เวทีราชดำเนิน ซึ่งเขาแสดงฝีมือได้ดี ชกชนะ 3 ครั้งรวด ก่อนจะมาแพ้ในการชกครั้งที่ 4 ให้กับเสาหิน ส.ธนิกุล แต่ฟ้าประกอบชกแก้มือเอาชนะเสาหินได้ในภายหลัง ต่อมาเขารับการสนับสนุนจาก พ.ต.ท. กรีรินทร์ อินทร์แก้ว ให้ขึ้นชิงแชมป์โลก WBF รุ่นแบนตั้มเวท ซึ่งฟ้าประกอบคว้าแชมป์มาครองได้ และป้องกันตำแหน่งได้หลายครั้งก่อนจะสละตำแหน่งและหยุดชกไปในปี 2541 ทั้งปี

ฟ้าประกอบกลับมาชกใหม่ในปี 2542 ซึ่งช่วงนั้นเป็นช่วงที่ผู้สนับสนุนของเขาเลิกสนับสนุนสถาบัน WBF หันมาส่งนักมวยในสังกัดขึ้นชิงแชมป์ของสหพันธ์มวยนานาชาติแทน ฟ้าประกอบได้ชิงแชมป์เงา IBF รุ่นจูเนียร์เฟเธอร์เวท และได้ชิงแชมป์โลกรุ่นเดียวกันนี้กับแมนนี่ ปาเกียว แต่ไม่สำเร็จ เป็นฝ่ายแพ้ทีเคโอไปแค่ยกแรกเท่านั้น

แม้จะแพ้กลับมาแต่ฟ้าประกอบยังได้รับการสนับสนุนต่อไป โดยเลื่อนรุ่นขึ้นมาชกในรุ่นเฟเธอร์เวทจนได้มีโอกาสชิงแชมป์โลก IBF รุ่นเฟเธอร์เวท ที่ว่างอีกครั้ง ฟ้าประกอบทำไม่สำเร็จอีก เป็นฝ่ายแพ้คะแนน วัลเดเมียร์ เปไรรา จากบราซิลแบบผิดฟอร์ม หลังจากนั้น ฟ้าประกอบจึงตัดสินใจแขวนนวม เลิกชกมวยไปในที่สุด

เกียรติประวัติ
 แชมป์โลก WBF รุ่นแบนตั้มเวท (2537 - 2541)
 ชิง 22 ตุลาคม 2537 ชนะคะแนน โบอัวเลม เบลกีฟ () ที่ สมาคมชาวปักษ์ใต้
 ป้องกันแชมป์ครั้งที่ 1, 26 สิงหาคม 2538 ชนะน็อค ยก 2 โดดอง เวอทูดาโช่ () ที่ ภัตตาคารเจ้าพระยา
 ป้องกันแชมป์ครั้งที่ 2, 1 มิถุนายน 2539 ชนะน็อค ยก 4 บาร์รี่ ซีเวลล์ () ที่ จ.ประจวบคีรีขันธ์
 ป้องกันแชมป์ครั้งที่ 3, 28 กุมภาพันธ์ 2540 ชนะน็อค ยก 7 เอดการ์ การ์ซิอา () ที่ จ.นนทบุรี
 ป้องกันแชมป์ครั้งที่ 4, 4 เมษายน 2540 ชนะน็อค ยก 2 ซีซา ทาโฮ () ที่ จ.เชียงใหม่
 ป้องกันแชมป์ครั้งที่ 5, 30 พฤษภาคม 2540 ชนะน็อค ยก 2 เซร์ฮิโอ กอนซาเลซ () ที่ พระรามเก้าพลาซ่า
 ป้องกันแชมป์ครั้งที่ 6, 1 สิงหาคม 2540 ชนะน็อค ยก 6 ลูคัส แมทธิว (ออสเตรเลีย) ที่ จ.หนองคาย
 ป้องกันแชมป์ครั้งที่ 7, 27 ธันวาคม 2540 ชนะน็อค ยก 7 วูยานี มอส (แอฟริกาใต้) ที่ จ.สกลนคร
 มกราคม 2542 สละแชมป์
 แชมป์เงา IBF รุ่นจูเนียร์เฟเธอร์เวท (2542 - 2544)
 ชิง 24 ธันวาคม 2542 ชนะคะแนน อันดรียัน กัซปารี () ที่ มนตรีสตูดิโอ แขวงคลองจั่น เขตบางกะปิ
 ป้องกันแชมป์ครั้งที่ 1, 28 กรกฎาคม 2543 ชนะน็อค ยก 4 ซาอิด ซาคู () ที่ จ.เชียงใหม่
 ป้องกันแชมป์ครั้งที่ 2, 28 กันยายน 2543 ชนะน็อค ยก 4 ราวิล มูคามาเดียรอฟ () ที่ จ. เพชรบุรี
 ป้องกันแชมป์ครั้งที่ 3, 23 มีนาคม 2544 ชนะคะแนน เอดิซอน บาเลนเซีย () ที่ โรงแรมเจ้าพระยาปาร์ค แขวงรัชดาภิเษก เขตดินแดง แขวงสามเสนนอก เขตห้วยขวาง
 แชมป์ IBF แพนแปซิฟิก รุ่นเฟเธอร์เวท (2546 - 2548)
 ชิง 14 ตุลาคม 2546 ชนะคะแนน โรเบิร์ต ดาลินเซ (ฟิลิปปินส์) ที่ มหาวิทยาลัยธรรมศาสตร์
 ป้องกันแชมป์ครั้งที่ 1, 26 ก.พ. 2547 ชนะคะแนน แจ๊คสัน อาซิคู (ออสเตรเลีย) ที่ โรงเรียนวัดน้อยใน เขตตลิ่งชัน กรุงเทพมหานคร
 ป้องกันแชมป์ครั้งที่ 2, 19 มี.ค.2547 ชนะน็อค ยก 6 โรเบิร์ต โอยัน (ฟิลิปปินส์) ที่ จ.นนทบุรี
 ป้องกันแชมป์ครั้งที่ 3, 27 เม.ย. 2547 ชนะน็อค ยก 4 ซอนนี มานาคาเน (อินโด) ที่ มหาวิทยาลัยนครราชสีมา
 ป้องกันแชมป์ครั้งที่ 4, 9 ส.ค. 2547 ชนะน็อค ยก 7 ดอน ดอน ลาปุส (ฟิลิปปินส์) ที่ มหาวิทยาลัยราชภัฏจันทรเกษม
 ป้องกันแชมป์ครั้งที่ 5, 10 ก.ย. 2547 ชนะคะแนน วาน จอน ไฮ () ที่ ทุ่งสง จ.นครศรีธรรมราช
 ป้องกันแชมป์ครั้งที่ 6, 12 ต.ค. 2547 ชนะน็อค ยก 5 แจ๊ค อาซิส (ฟิลิปปินส์) ที่ จ.เพชรบุรี
 ป้องกันแชมป์ครั้งที่ 7, 12 พ.ย. 2547 ชนะน็อค ยก 2 โรนัลโด การ์ปูคู (อินโดนีเซีย) ที่ จ.ฉะเชิงเทรา
 ป้องกันแชมป์ครั้งที่ 8, 15 ธ.ค. 2547 ชนะน็อค ยก 2 อัลวิน เซริโน่ (ฟิลิปปินส์) ที่ ชลบุรี
 ป้องกันแชมป์ครั้งที่ 9, 18 ก.พ. 2548 ชนะน็อค ยก 9 บ๊อบบี้ ปาเกียว (ฟิลิปปินส์) ที่ ชลบุรี
 ป้องกันแชมป์ครั้งที่ 10, 18 มี.ค. 2548 ชนะน็อค ยก 5 เปโดร มัลโก้ (ฟิลิปปินส์) ที่ มหาวิทยาลัยธนบุรี
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก IBF รุ่นจูเนียร์เฟเธอร์เวท, 26 ต.ค. 2545 แพ้ทีเคโอ​ ยก 1 แมนนี่ ปาเกียว (ฟิลิปปินส์) ที่ วิทยาลัยไรซาลเมมโมเรียล ดาเวา 
 ชิงแชมป์โลก IBF รุ่นเฟเธอร์เวท (ที่ว่าง) , 20 ม.ค.2549 แพ้คะแนน วัลเดเมียร์ เปไรรา () ที่ ฟ๊อกวูดรีสอร์ท รัฐคอนเน็กติกัต

อ้างอิง
 สถิติการชก  
 ชายพจน์. มวยดังไทยแลนด์: ฟ้าประกอบ รักเกียรติยิม ชิงแชมป์โลก IBF 2 ครั้งไม่สำเร็จ. นิตยสารมวยโลก. ฉบับที่ 1175 มีนาคม 2550 หน้า 44 – 46

นักมวยสากลชาวไทยรุ่นแบนตัมเวท
นักมวยสากลชาวไทยรุ่นซูเปอร์แบนตัมเวท
นักมวยสากลชาวไทยรุ่นเฟเธอร์เวท
บุคคลจากจังหวัดขอนแก่น‎‎
แชมป์เงา IBF
แชมป์โลก WBF
แชมป์ IBF แพนแปซิฟิก
นักมวยสากลชาวไทยจากค่ายมวยเกียรติกรีรินทร์โปรโมชัน